Bergisel (skakaonica)
Bergiselschanze skijaška je skakaonica u austrijskom Innsbrucku, tj. na brdu Bergiselu, s kojeg se pruža lijep pogled na grad. Spada među najpoznatije skakaonice u Svjetskom kupu s obzirom na to da je domaćin trećeg takmičenja u okviru Turneje 4 skakaonice. Prva takmičenja na njoj održana su 1920-ih, kad je korištena jednostavna drvna konstrukcija. Velika skakaonica izgrađena je 1930, a obnovljena je prije ZOI 1964. kako bi bila spremna za takmičenje na velikoj skakaonici. 12 godina kasnije ponovo je bila domaćin iste discipline. Sadašnji oblik dobila je 2003, a dizajnirala ju je britansko-iračka arhitektica Zaha Hadid.